PRITARTA

Molėtų rajono savivaldybės tarybos

2020 m. kovo d. sprendimu Nr. B1-

**MOLĖTŲ R. KIJĖLIŲ SPECIALIOJO UGDYMO CENTRO**

**2019 METŲ VEIKLOS ATASKAITA**

***Vadovo žodis.***Molėtų r. Kijėlių specialiajame ugdymo centre ( toliau-ugdymo centras) 2019 metais ugdymas buvo orientuotas į kiekvieną mokinį ir individualizuotas. Tikslingai panaudotos mokinio krepšelio lėšos ugdymo planui įgyvendinti, švietimo pagalbai teikti, mokinių poreikiams tenkinti bei mokytojų kvalifikacijai kelti leido pagerinti mokinių pažinimo gebėjimus, bendravimo ir kalbos ugdymo kokybę, motorikos (artikuliacinės, smulkiosios, bendrosios) lavinimo turinį. Trijuose pradinio ir pagrindinio ugdymo lavinamųjų klasių komplektuose ir viename Socialinių įgūdžių ugdymo klasių komplekte, kiekvienam besimokančiajam buvo rengiamos ir įgyvendinamos individualios ugdymo programos, bei individualūs ugdymo planai dėl skirtingų mokinių poreikių ir galių. Vidutiniškai, žymiai ir labai žymiai sutrikusio intelekto pradinių ir pagrindinių klasių mokiniams ugdymas buvo organizuotas veiklomis: komunikacinė, orientacinė, pažintinė, meninė (susidedančią iš dailės, technologijos, muzikos), fizinė bei dorinis ugdymas ir specialiosios veiklos (gydomoji fizinė kultūra, logopedinė, psichologinė ir tiflopedagoginė pagalbos). Socialinių įgūdžių ugdymosi klasėje socialinio, technologinio, meninio ugdymo veikla, buvo skiriama mokinių meniniams ir technologiniams darbams, buities kultūrai, savitvarkai, namų ruošai, ūkio darbams.

Didelis dėmesys buvo kreipiamas ugdymo individualizavimui ir tarp dalykinių ryšių stiprinimui. Dėl sutrikusio intelekto mokinių ugdymosi ypatumų būtina dažnai ir nuosekliai kartoti tą pačią informaciją, kurti įvairias ugdymo situacijas, pamokų ir popamokinės veiklos metu, kuriai nors nuostatai ar gebėjimui įtvirtinti. Siekiant to paties tikslo, efektyviai bendradarbiavo ugdymo centro specialistų komanda, pasitelkdama ir mokinių tėvus, globėjus. Vaiko gerovės komisijoje susitarta siekti skirtingų dalykų vienovės ir nedaryti už vaiką to, ką jis gali padaryti pats. Pažintinės veiklos pamokų metu įtvirtintos komunikacinės veiklos temos, meninės veiklos metu spalvintos figūros, skaičiai, raidės leido jas geriau įsisavinti. Įsigytos priemonės „Bendraukime paveikslėliais“ l aktyviau įsitraukė į grupės veiklas, pradinių lavinamųjų klasių mokinius, turinčius ne tik intelekto sutrikimą, bet elgesio ir emocijų sutrikimus ar/ir įvairiapusius raidos sutrikimus, tokius kaip autizmas. Kryptingai mokant gimtosios kalbos, buvo skatinamas kalbinis, pažintinis aktyvumas, žaidžiant kūrybinius žaidimus ar atliekant kūrybines užduotis, buvo kaupiama socialinė emocinė santykių patirtis, leido ugdyti ir doriniu, estetiniu požiūriu. Orientacinių veiklų metu tobulėjo spalvų, formų, dydžių, kiekių suvokimas, smulkioji motorika, kalbinė raiška.

Individualiose programose fiksuota individuali mokinių (-io) dėmesio, atminties, mąstymo ir suvokimo ir įgūdžių pažanga, įgyti gebėjimai vykdomų dalykų/ veiklų metu. Lavinamųjų klasių veikla, mokinių lankomumo apskaita, tvarkaraščiai, individualios ir grupinės pamokos, švietimo pagalba mokiniui fiksuoja elektroniniame žurnale [www.manodienynas.lt](http://www.manodienynas.lt). Dėl labai skirtingų vidutinio, žymiai ir labai žymiai sutrikusio intelekto mokinių ugdymosi charakteristikų, individualių ugdymo programų, ugdymosi pasiekimai vertinami ideografiniu principu, t.y. įvertinamas vaiko raidos pokytis, išsiugdytų gebėjimų lygis, bet vaiko pažanga nelyginama su kitų tos pačios pakopos mokinių gebėjimų plėtra. Pagrindiniai sėkmės kriterijai numatyti individualioje ugdymo programoje, įgyjamas didesnis savarankiškumas, pasitikėjimas savimi ir gebėjimas dalyvauti bendruomenės gyvenime.

Tam, kad išsiugdomi gebėjimai virstų priemone, leidžiančia dalyvauti visuomenėje ir būti pripažintam, ugdytos kūrybiškumą ir socializaciją skatinančios nuostatos. Surengti valstybinių švenčių (3), kalendorinių (4) švenčių renginiai ir minėjimai. Specialiajame ugdymo centre šventėme ir kitas mums svarbias atmintinas dienas, organizuodami renginius tarptautinei Žmonių su negalia dienai, taip pat Saulyčių dienai (turinčių dauno sindromo sutrikimą), „Lietaus vaikų“ (turinčių autizmo spektro sutrikimų) paminėti.

Buvo plėtojama neformaliojo vaikų švietimo veikla, skirta meninei ar kitai veiklai pasirinkusių mokinių asmeninėms, socialinėms, edukacinėms, profesinėms kompetencijoms ugdyti. Įstaigoje veikė neformaliojo ugdymo veiklos šiose srityse:

|  |  |  |
| --- | --- | --- |
| Veiklos sritis | Numatomas tikslas | Valandų per savaitę |
| Teatrinė raiška | Plėtoti saviraišką vaidybos pagalba, skatinti pasitikėjimą savimi | 2 |
| Dailės ir darbelių būrelis | Ugdyti meninius gebėjimus ir formuoti darbinius įgūdžius | 2 |
| Šokio ir judesio studija | Tenkinti natūralų poreikį judėti, lavinti motoriką ir kūno laikyseną, patirti judėjimo džiaugsmą. | 2 |
| Molio būrelis | Smulkiosios motorikos ir meninių gebėjimų ugdymas | 2 |

Mokinių pasiekimai įvertinti zoniniuose bei šalies konkursuose, festivaliuose. Mokinių keramikos darbai buvo eksponuoti Lietuvos Vaikų ir jaunimo centre (LVJC), o Lietuvos liaudies kultūros centro „Sidabro vainikėlis“ zoniniame konkurse Anykščiuose III-oji vieta atiteko mūsų mokinei G. Gvozdaitei (5lav. kl.)/ mokyt. E. Andriukonienė; Lietuvos Vaikų ir jaunimo centre (LVJC) su Valstybės institucijų kalbų centru (VIKC) organizuotame konkurse „Europos kalbų dienai“ LR Seime - laureatas A. Klimas (4 lav. kl.)/mokyt. A.Janulionienė; Utenos r. Sveikatos biuro konkurse- „Stebuklinga spalvų galia“ laureatė- R.Rutkauskaitė ( III soc. įg. kl.)/ mokyt. I Šilinskienė. Mokiniai patys prisideda prie ugdymo centro aplinkos kūrimo savo asmeniniais ir komandiniais kūrybos darbais.

Pagerinta ugdymosi aplinka. Atlikus mokytojų, pagalbos specialistų apklausą ir išsiaiškinus specialiųjų ugdymosi priemonių poreikį iš įvairių finansavimo šaltinių įsigyta naujų mokymo ir kompensacinių priemonių, medžiagų už 5 060,63 eurų.

2019-10-15 Molėtų rajono savivaldybės administracijai atnaujinus specialiojo ugdymo centro katilinę ir joje įrengus automatizuotą kietojo kuro katilą, tinkamai užtikrinami Lietuvos HN21:2017 mikroklimato ir vėdinimo reikalavimai mokykloje ir sumažinti įstaigos pastato išlaikymo kaštai.

***Informacija apie veiklos tikslų įgyvendinimą ir rezultatus***. Siekiant pagrindinių numatytų keturių veiklos tikslų, t. y. ugdymą orientuojant į kiekvieną mokinį, gerinant neįgalių vaikų neformaliojo ugdymo kokybę, mokytojų ir vadovo saviugda ir kvalifikaciją, bei ugdymosi aplinką. Metiniame Veiklos plane numatyta įgyvendinti tikslus ir uždavinius, numatant metodus, būdus ir priemones tolimesnei mokinio asmeninei pažangai, teikiant kokybiškas specialiojo ugdymo ir kitas paslaugas, atliepiančias individualius vaikų nuo 6 m. ir jaunuolių iki 21 m. labai didelius ir didelius ugdymosi poreikius bei gerinant edukacinę ir fizinę ugdymosi aplinką. Tikslai realizuoti per įvairias specialiojo ugdymo centro veiklos sritis. Lyginant su praėjusiu ataskaitiniu laikotarpiu 2019 metais ugdymo centre padidėjo mokinių skaičius 8,6 procento.

*Mokinių turinčių didelių ir labai didelių specialiųjų ugdymosi poreikių skaičius įstaigoje (lentelė rugsėjo 1d. duomenimis)*

|  |  |
| --- | --- |
| 2018 metai | 2019 metai |
| 21 | 23 |

Mokymosi sėkmingumas buvo analizuojamas Centro Vaiko gerovės komisijos posėdžiuose, mokytojų susirinkimuose. Kai mokiniui nesiseka pasiekti individualioje programoje numatytų siekinių, Vaiko gerovės komisija siūlo pagalbos teikimo pobūdį ir trukmę. Tam naudojamos pamokos, skirtos mokinių ugdymo poreikiams tenkinti, mokymosi pagalbai teikti. Per numatytą laikotarpį nepasiekus norimų rezultatų, aptarus Vaiko gerovės komisijos posėdžiuose pagalba buvo tęsiama arba kreipimąsi į kitas specialiųjų poreikių vaiko ugdymu suinteresuotas institucijas (Molėtų ŠPT, šalies SPPC, Vaiko raidos centrą, LASUC, ir kt.) dėl rekomendacijų tolimesniam ugdymui.

Gerinant ugdymo centro edukacinės aplinkos pritaikomumą prie besimokančiųjų fizinio aktyvumo ir sveikatos stiprinimo poreikių dalyvauta „Neformaliojo vaikų paslaugų plėtra“ kūno kultūros ir fizinio aktyvumo programoje. Edukacinės veiklose (10), vykusiose Anykščių plaukimo baseine, dalyvavo vyresnių nei pradinių lavinamųjų klasių mokiniai.

2019 metais mokiniai aktyviai įsitraukė ir į Kultūros paso edukacines programas. Jų metu mokiniai aktyviai dalyvavo žaisdami lietuvių liaudies žaidimus ir mindami mįsles, žiūrėjo edukacinį filmą kino teatre „Pasaka“.

Įvykdytos skaitmeninių pokyčių projekto „Samsung mokykla ateičiai“ veiklos. 10 vaikų, su pagalba sukūrė IKT užduotis ir vaizdines priemones, kurias naudoja pamokų metu. Viena mokinė planšete naudojosi kaip tam tikru komunikatoriumi.

Psichinės sveikatos stiprinimui mokiniams pastoviai teiktos individualios I kategorijos psichologo konsultacijos (185 k.), t.y. 21,74 procento mokinių teiktos nuolatinio pobūdžio psichologinės konsultacijos, padedančios įveikti psichologinio pobūdžio problemas, patiriantiems laikinų sunkumų ar/ir turintiems elgesio ir emocijų sutrikimų.

Nuo 2019 m. rugsėjo pradėta teikti tiflopedagoginė pagalba žymią silpnaregystę turinčiam mokiniui, dėl metodinės pagalbos šiai veiklai pasirašyta trišalė bendradarbiavimo sutartis su LASUC.

Mokiniams, sergantiems cerebriniu paralyžiumi ar turintiems judesio ir padėties sutrikimų (išskyrus lengvus), individualioms gydomosios kūno kultūros pratyboms skirta 12 pamokų per savaitę. Lyginant su 2018 metais paslaugos apimtys padidėjo nuo 10 pamokų iki 12 pamokų per savaitę.

Toliau buvo teikta švietimo pagalba ir visiems mokiniams, turintiems kalbėjimo ir kalbos sutrikimą/us (100 proc.).

Vykdytas tęstinis projektas su VŠĮ “Gydytojai klounai“ „Keliaujantis klounų orkestras“. Pritaikyto prie individualių poreikių spektaklio metu moksleiviai patyrė neišdildomų įspūdžių. Taip pat ugdymo centre vyko ir tarptautinio teatro festivalio „LABAS“ interaktyvus kūrybinis spektaklis „Orų mergaitė Vinė“, kurį atvežė Aisling Byrne Dublino teatro „Runfor the Mill“ įkūrėja. 2019-03-12 įstaigos vadovė kartu su lavinamųjų klasių mokytoja metodininke pasidalino gerąją darbo patirtimi su Molėtų rajono švietimo pagalbos specialistais. Molėtų ŠPT Specialiųjų pedagogų ir logopedų metodiniame būrelyje apie savo veiklos kryptis ir kompleksinę pagalbą mokiniui pristatė pateikčių, filmuotos medžiagos ir diskusijų formomis.

Atsižvelgiant į Molėtų r. projekto LL3 susitarimus, planuojant veiklas bendruomenei, susitarta dėl profesinio dialogo organizavimo kartą per savaitę, jų metų atliekamas teikiamų švietimo pagalbos. Keliant specialistų ir kitų dirbančiųjų profesines kompetencijas įstaigos vadovė A. Jakovlevienė kartu su lavinamųjų klasių mokytoja metodininke A. Janulioniene 2019-03-12 pasidalino gerąją darbo patirtimi su Molėtų rajono švietimo pagalbos specialistais. Molėtų ŠPT Specialiųjų pedagogų ir logopedų metodiniame būrelyje apie savo veiklos kryptis ir kompleksinę pagalbą mokiniui pristatė pateikčių, filmuotos medžiagos ir diskusijų formomis. Pasirašius bendradarbiavimo sutartį su Utenos r. visuomenės sveikatos biuru specialiojo ugdymo centro darbuotojai dalyvavo programoje “Bendrojo ugdymo mokyklų darbuotojų gebėjimų visuomenės psichikos sveikatos stiprinimas“. Siekiant išvengti streso, perdegimo darbuotojams vyko Pasirašius bendradarbiavimo sutartį su Utenos r. visuomenės sveikatos biuru specialiojo ugdymo centro darbuotojai dalyvavo programoje “Bendrojo ugdymo mokyklų darbuotojų gebėjimų visuomenės psichikos sveikatos stiprinimas“. Siekiant išvengti streso, perdegimo darbuotojams vyko užsėmimai (8), kurių metu pristatytos įvairios metodikos: „Points of you“, „Empatijos žemėlapio“, Meno terapijos, „Desing thinking“, Koučingo ir kt. Vyko praktinės užduotys ir aptarimai.

Gerinant ugdymo centro fizinės aplinkos pritaikomumą prie besimokančiųjų poreikių, teikta paraiška TV-3 išsipildymo akcijai, gautas Dvigubas burbulų skydas sensomotoriniam ugdymui iš labdaros fondo „Vienybė“ / (2 948,78 eurų). Logopedo darbe pradėtos naudoti FORBRAIN kaulinio pralaidumo ausinės ir mikrofonas (200,7 eurų), kurias perdavė Molėtų ligoninės fizinės medicinos ir reabilitacijos skyriaus darbuotojai, surinkę lėšas Pyragų dienos akcijos metu.

Iš (H) tikslinės dotacijos ūkio lėšoms, ugdant didelių ir labai didelių specialiųjų poreikių mokinius 1 000 eurų skirta penkių neformaliojo švietimo veiklų vykdymui: sceninių drabužių siuvimui, mokinių darbelių gamybai įvairioms medžiagoms, moliui, glazūroms, vilnai, įrankiams. Įsigytos modulinės mokomosios staklės (455 eurų), nupirkta kūno kojinė (102 eurų), 2 vnt. alternatyviajai komunikacijai skirtos priemonės “Bendraukime paveikslėliais“ (310 eurų) ir kt. Kartu su Molėtų r. Švietimo ir Kultūros skyriumi teikta paraiška ŠMSM 2020 metams tikslinei dotacijai gauti.

Prie įėjimo į centrą pritvirtintos šiurkščios juostos nuo paslydimo. Nepavykus atnaujinti takų ugdymo centro kieme prie sporto aikštyno, šie darbai numatyti projekte ‘‘SEE ME,, LLI-436. Darbuotojams palankaus mikroklimato kūrimas.

|  |
| --- |
| ***Veiklos rezultatai, pasiekti vykdant asignavimų valdytojo nustatytus strateginį veiklos planą****.* Atsižvelgiant į Molėtų rajono savivaldybės administracijos Molėtų rajono savivaldybės 2018-2024 m.strateginį veiklos plano I strateginį prioritetą: Besimokanti, atsakinga ir aktyvi bendruomenė 02. uždavinį- formuoti rajono įvaizdį ir vystyti tarptautinį bendradarbiavimą, Molėtų r. Kijėlių specialusis ugdymo centras kartu su partneriais iš Latvijos Dagdos savivaldybės ir partneriais iš Lietuvos Visagino „Verdenės“ gimnazija 2019 liepos mėnesį pateiktė paraišką ES tarptautinio bendradarbiavimo projektų konkursui 2014-2020 m. Interreg V-A /Latvija-Lietuva. Parengtas specialiųjų poreikių vaikų socialinių paslaugų kokybės gerinimo ir įvairovės plėtrai parengtas projektas ‘‘SEE ME,, Nr. LLI-436.  Jame numatyta kartu su partneriais siekti, kad Molėtų rajono mokyklinio amžiaus vaikai, turintys didelių ir labai didelių specialiųjų poreikių ir jų šeimos nariai butų kokybiškiau integruoti, organizuojant jungiančią ir vienijančią veiklą. Numatomas tikslinis dalyvių skaičius-30. Projektu siekiama kokybiškiau integruoti Molėtų savivaldybės mokyklinio amžiaus vaikus, turinčius didelių ir labai didelių specialiųjų poreikių bei jų šeimų narius į supantį gyvenimą, organizuoti jungiančią ir vienijančią veiklą. Numatyta, jog mokiniai, dalyvaudami projekto veiklose – ne tik pagal individualų poreikį įgys galimybę būti papildomai stimuliuojami sensomotorinėmis priemonėmis ar nusiraminti relaksacijos priemonių pagalba, bet ir dalyvaus kitose jiems itin naudingose pojūčius ir gebėjimus lavinančiose veiklose. Daigų auginimo veiklų procese, animacinių filmų kūrime, orkestro repeticijose, vilnos vėlimo, molio lipdymo, „Šeimų klubo“ renginiuose, vasaros stovyklose, edukacinėse išvykose. Suplanuota aktyviai įsitraukti ir į projekto partnerių organizuojamas veiklas, kuriomis bus siekiama įveikti vienatvės jausmą, sustiprinti ir išlaikyti socialinius ryšius, sukurti naujų, patirti teigiamų emocijų, kurios įprasmins gyvenimo jausmą, kuriant socialinius vaidmenis ir ryšius, realizuos savo gebėjimus ir užsiims mėgstama veikla, praplės akiratį mokydamiesi naujų dalykų ir užsiimant veikla susieta su gyvenimo poreikiais. Taipogi šio projekto įgyvendinimo metu taip pat planuojama įrengti naujas edukacines erdves (adresu: Pušynėlio g. 2, Kijėliuose, Molėtų r.). Ugdymo centre įsigyti multisensorinės priemonės (interaktyvi projekcijų sistema, burbulų vamzdžiai, vandens lova ir kt.) skirtas neįgalių vaikų edukacijai, stimuliacijai ir atsipalaidavimui, taip pat įrengti organizuotas edukacinės erdvės lauke – lauko studijas: kupolinis šiltnamis daigų auginimui ir kupolinė klasė, įvairioms veikloms dailei, komunikacijai, bei atvira lauko muzikos studija. Vaikai galės mokytis, dalyvauti neformaliose veiklose bei organizuoti renginius įvairiais metų laikais ne tik savo klasėje. Numatyta į projekto veiklas įtraukti ir jų šeimų narius.  Projekto metu pirmą kartą partnerių regionuose bus kuriama profesinio orientavimo, savanorystės skatinimo programa, skirta neįgaliems vaikais, kurios metu bus skatinamas savanorių darbas, sukuriamos palankios galimybės bei sąlygos užsiimti šia veikla, kur sveikieji įsijungtų, padėdami negalią turintiems vaikams. Tai skatins visuomenę pažinti negalę bei formuos teigiamą požiūrį į šiuos žmones bei padės neįgaliems vaikams suvokti savo vietą darbo rinkoje.  Projekto metu bus organizuotos vasaros stovyklos ir organizuotas neįgaliųjų vaikų užimtumas ne tik vasaros atostogų metu, bet ir žiemos, rudens ir pavasario atostogų metu.  Direktorė Asta Jakovlevienė |